Taushetsplikt på arbeidsplassen skal være informert om og avtalt i en arbeidskontrakt. Hovedregelen er at arbeidstaker har ytringsfrihet, og at en eventuell taushetsplikt følger av en arbeidsavtale som inngås med arbeidsgiver. Den avtalte taushetsplikten går gjerne på det som kalles lojalitetsplikt, som betyr at i alle arbeidsforhold har arbeidstaker plikt til å opptre lojalt ovenfor sin arbeidsgiver. Dette betyr at en arbeidstaker ikke har lov til å gi informasjon som kan skade arbeidsgivers interesser videre til utenforstående.